Koliko vas je danas proverilo svoj imejl?
Hajde, podignite ruke.
Koliko vas ga proverava ovog trenutka?
(Smeh)
A novac? Je li to neko danas proveravao?
Kreditna kartica, račun za ulaganja?
A ove nedelje?
A šta je sa potrošnjom energije u vašem domaćinstvu?
Da li je danas neko to proveravao?
Ove nedelje? Prošle nedelje?
Par zaluđenika za energiju u ovoj prostoriji.
Drago mi je da vas vidim.
Ali mi ostali - ovo je prostorija puna ljudi
kojima je stalo do budućnosti ove planete,
a čak ni mi ne vodimo računa
o upotrebi energije koja upravlja klimatskim promenama.
Žena pored mene na ovoj fotografiji je Harijet.
Upoznali smo je na prvom porodičnom odmoru.
Harijet vodi računa o svojoj upotrebi energije,
a sasvim sigurno nije zaluđenik za energiju.
Ovo je priča o tome kako je Harijet počela da vodi računa.
Ovo je ugalj,
najrasprostranjeniji izvor struje na svetu
i postoji dovoljno energije u ovoliko uglja
da bi ova sijalica svetlela više od godinu dana.
Nažalost, odavde dovde
veći deo energije se izgubi
zbog gubitka u prenosu ili toplote.
Zapravo samo 10 odsto završi kao svetlost.
Dakle, ova količina uglja će trajati nešto više od mesec dana.
Kada biste hteli da ova sijalica svetli godinu dana,
trebalo bi vam ovoliko uglja.
Loša vest je da za svaku jedinicu energije koju iskoristimo
izgubimo devet.
Što znači da ima i dobrih vesti,
jer za svaku jedinicu energije koju sačuvamo,
sačuvamo i ostalih devet.
Pitanje je kako navesti ljude u ovoj prostoriji
i drugim delovima sveta da počnu da vode računa
o energiji koju koristimo
i počnu je manje rasipati?
Odgovor se nalazi u bihejviorističkom eksperimentu
sprovedenom jednog toplog leta, pre 10 godina,
i na samo 150 kilometara odavde,
u San Markosu u Kaliforniji.
Postdiplomci su okačili oznake na sva vrata u komšiluku
i zamolili ljude da isključe klima uređaje,
a uključe ventilatore.
Jedna četvrtina domova dobila je poruku koja je glasila:
"Da li ste znali da možete uštedeti 54 dolara mesečno ovog leta?
Isključite vaš klima uređaj, uključite ventilatore."
Druga grupa je primila ekološku poruku.
Dok je treća grupa dobila poruku o tome
kako da budu dobri građani, da sprečavaju nestanke struje.
Većina bi pretpostavila da bi se poruka o štednji novca pokazala najbolje.
Zapravo, nijedna od ovih poruka nije upalila.
Nisu imale nikakav uticaj na potrošnju energije.
Kao da se postdiplomci uopšte nisu ni pojavili.
Ali postojala je četvrta poruka,
koja je jednostavno glasila:
"Kada upitani, 77 posto vaših komšija
izjavilo je da su isključili klima uređaje i uključili ventilatore.
Pridružite im se. Isključite svoje klima uređaje
i uključite svoje ventilatore."
I zamislite, to su i uradili.
Kod osoba koje su primile ovu poruku
primećeno je izrazito smanjenje potrošnje energije
jer im je rečeno šta rade njihove komšije.
Šta nam to govori?
Ako nam nešto ne odgovara,
čak iako verujemo u to,
moralno ubeđivanje, novčani podsticaji, ne čine mnogo da nas pokrenu,
ali društveni pritisak, to je moćna stvar.
A dobro iskorišćen, može biti snažna sila za dobro.
Zapravo, već jeste.
Inspirisani ovim saznanjem, moj prijatelj Den Jejts i ja
smo pokrenuli kompaniju nazvanu Opower.
Napravili smo softver i uortačili se sa komunalnim kompanijama
koje su želele da pomognu svojim potrošačima u štednji energije.
Dostavljamo domaćinstvima personalizovane izveštaje o energiji
koji ljudima pokazuju njihovu potrošnju
u poređenju sa komšijama u kućama slične veličine.
Kao sa onim delotvornim porukama,
uz našu pomoć ljudi se porede s komšijama,
a onda svima dajemo preporučene ciljeve
da bismo im pomogli da štede.
Počeli smo sa papirom, prešli smo na aplikaciju za mobilne telefone,
internet, sada čak i termostat sa upravljanjem,
i u poslednjih pet godina sprovodimo
najveći bihejvioristički eksperiment na svetu.
I to funkcioniše.
Vlasnici kuća i podstanari su uštedeli
više od 250 miliona dolara na računima za struju,
a ovo je samo početak.
Samo ove godine, kroz saradnju sa više od 80 preduzeća
u šest zemalja, stvorićemo
još dva teravat-časa uštede struje.
Zaluđenici za energiju u ovoj prostoriji znaju šta su dva teravat-časa,
ali za ostale, dva teravat-časa
je više nego dovoljno energije da se obezbedi struja za svaku kuću
u Sent Luisu i Solt Lejk Sitiju zajedno
na više od godinu dana.
Dva teravat-časa su otprilike polovina
prošlogodišnje proizvodnje američke solarne industrije.
A dva teravat-časa? Kada je reč o uglju,
morali bismo da sagorimo 34 ovakvih kolica
svakog minuta u toku svakog dana tokom cele godine
da bismo dobili dva teravat-časa struje.
A mi ništa ne sagorevamo.
Samo motivišemo ljude da vode računa
i promene ponašanje.
Ali mi smo samo jedna kompanija, i ovo je
tek početak priče.
Dvadeset posto struje u kućama se rasipa,
a pod rasipa, ne mislim na to da ljudi imaju
neefikasne sijalice. Možda ih imaju.
Mislim na to da nam svetlo gori u praznim sobama,
da nam klima uređaji rade kada nema nikoga kod kuće.
To je gubitak od 40 milijardi dolara godišnje
na struju koja ne doprinosi našem blagostanju,
ali doprinosi klimatskim promenama.
40 milijardi - ne miliona -
svake godine, samo u SAD.
To je polovina naših potreba uglja.
Na sreću, neki od najboljih svetskih naučnika za materijale
pokušavaju da zamene ugalj održivim izvorima
poput ovih,
što je i odlično i veoma značajno.
Ali resurs koji najviše zanemarujemo u obezbeđivanju
održive energetske budućnosti nije na ovom slajdu.
U ovoj je prostoriji. To smo vi i ja.
A ovaj resurs možemo iskoristiti
bez nove nauke o materijalima,
prostom primenom bihejviorističke nauke.
Možemo to danas uraditi, znamo da funkcioniše
i da ćemo odmah uštedeti novac.
Dakle, šta čekamo?
U većini naselja upravljanje komunalnim preduzećima
nije se bitno promenilo od Tomasa Edisona.
Preduzeća se nagrađuju kada njihovi potrošači
rasipaju energiju.
Trebalo bi ih nagrađivati za pomaganje potrošačima da je uštede.
Međutim, ovo je mnogo složenije od upotrebe energije u domaćinstvu.
Pogledajte Prius.
Efikasan je ne samo zato što je Tojota ulagala novac u nove materijale,
već i zato što je ulagala u bihejviorističku nauku.
Komandna tabla koja pokazuje vozaču koliko energije
štedi u realnom vremenu
čini da nekadašnji trkači
voze poput opreznih baka.
To nas vraća nazad na Harijet.
Upoznali smo je na prvom porodičnom odmoru.
Prišla je da upozna moju malu ćerku,
i obradovala se što se i moja ćerka
zove Harijet.
Pitala me je čime se bavim,
a ja sam joj rekao da se bavim komunalnim uslugama
kako bih pomogao ljudima da štede energiju.
Tada su joj oči zasijale.
Pogledala me je i rekla:
"Baš sa nekim poput vas treba da razgovaram.
Pre dve nedelje, suprug i ja smo dobili pismo
od elektrodistribucije.
Rekli su nam da koristimo duplo više energije od naših komšija."
(Smeh)
"I poslednje dve nedelje, sve o čemu razmišljamo,
razgovaramo i svađamo se
jeste kako da uštedimo energiju.
Uradili smo sve što nam je u pismu rečeno,
ali sigurna sam da ima još nešto.
Evo me sada sa pravim stručnjakom.
Recite mi. Kako da uštedim energiju?"
Mnogo stručnjaka može odgovoriti na Harijetino pitanje.
Meni je cilj da se postaram
da ga svi postavimo.
Hvala vam.
(Aplauz)